《南天竺花》
宋代·董嗣杲

粉红朵子不胜簪，何日移根鹫岭深。
碎颗绿攒知暑过，乐枝红透得霜侵。
凉分细叶犹张盖，秀结枯条可架禽。
忆着花开花谢处，假山亭畔石池阴。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。